Document ID: 32012D0493

РЕШЕНИЕ НА СЪВЕТА
от 23 март 2012 година
за разрешаване на започването на преговори за международно споразумение относно създаването на Фондацията ЕС-ЛАК като международна организация
(2012/493/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 218, параграфи 3 и 4 от него,
като взе предвид препоръката на Европейската комисия,
като има предвид,
че следва да започнат преговори с оглед сключването на международно споразумение относно създаването на Фондация ЕС-ЛАК като международна организация между Европейския съюз и неговите държави членки и държавите от Латинска Америка и Карибския регион,
ПРИЕ НАСТОЯЩОТО РЕШЕНИЕ:
Член 1
1. Комисията е упълномощена да започне преговори за международно споразумение относно създаването на Фондация ЕС-ЛАК като международна организация между Европейския съюз и неговите държави членки и държавите от Латинска Америка и Карибския регион.
2. Преговорите се провеждат въз основа на указанията за водене на преговори, предвидени в допълнението към настоящото решение.
Член 2
Комисията e номинирана за преговарящ от страна на Съюза.
Член 3
Преговорите се провеждат в консултация с работна група „Латинска Америка“ (COLAT/AMLAT).
Член 4
Адресат на настоящото решение е Комисията.
Съставено в Брюксел на 23 март 2012 година.

Labels: 4
15
18
5